Sabinet | Volume 121 Number 3333
Volume 121 Number 3333, 2019
Die Kerkblad - Volume 121 Number 3333, April 2019
Volume 121 Number 3333, April 2019
Ons vier in hierdie dae Paasfees. Daarmee herdenk ons die dood en opstanding van ons Here en Verlosser, Jesus Christus. Daardie Paasnaweek was (en is) die belangrikste drie dae in die ganse geskiedenis. Dit was die draaipunt, die beslissende moment in die stryd tussen God en Satan, tussen hemel en hel. Belangriker as enige ander gebeurtenis ooit.
Natuurlik is dit onlosmaaklik verbind aan al die ander heilsgebeurtenisse op Christus se verlossingpad, sy geboorte in die vlees, sy hemelvaart, die uitstorting van sy Gees op Pinksterdag, sy wederkoms op die wolke. Sonder een van hierdie gebeure sou daar geen verlossing wees nie. Maar die Paasgebeure is die beslissende moment, waarsonder sy koms na hierdie wêreld as mens tevergeefs sou wees en sy hemelvaart, Pinkster en sy wederkoms nooit sou plaasvind nie. Besef ons nog elke dag die ewigheidsimplikasies van Paasfees?
Source: Die Kerkblad 121, pp 4 –5 (2019)
Die lewe is vol dryfkragte. Dit is daardie dinge wat jou krag gee en laat aanhou, al is jy moeg.
Teologiese Skool 150 – die prediking van prof. Dirk Postma
Source: Die Kerkblad 121, pp 6 –7 (2019)
In die Gereformeerde erediens neem die bediening van die Woord 'n sentrale plek in. God die Heilige Gees werk deur die verkondiging van die evangelie die saligmakende geloof en lei die ware gelowiges op die pad van geloofsgroei en heiligmaking. Die eerste merkteken van die ware kerk van Christus is dan ook die suiwere bediening van die Woord.
By die opleiding van voornemende predikante is die toerusting vir die prediking daarom van die grootste belang. Al die vakke speel hierin 'n meerdere of mindere rol (Grieks, Hebreeus, Eksegese, Hermeneutiek, Dogmatiek, Ou Testament, Nuwe Testament, Homiletiek, ens.). Die primêre doel van predikantsopleiding is as't ware om predikante af te lewer wat kan preek.
Dit is daarom besonder insiggewend om kortliks aandag te gee aan die prediking van die eerste predikant van die GKSA en eerste professor aan die Teologiese Skool, prof. Dirk Postma.
Eiegeregtigheid, narsisme en jy
Author G. (Gert) Breed
In 2 Timoteus 3:1, 2 staan die volgende: "Maar weet dit, dat daar in die laaste dae swaar tye sal kom, want die mense sal liefhebbers van hulleself wees …" Dit was seker tot 'n mate waar in alle tye, maar navorsers stem saam dat dit in ons tyd grootliks toeneem. Eiegeregtigheid, of in Engels "entitlement", kan as die siekte van ons tyd beskou word.
Hofuitspraak oor gay verbintenisse en die NG Kerk mag verreikende implikasies hê
Die Hooggeregshof in Pretoria het op 8 Maart uitspraak gelewer in die saak tussen 'n aantal lidmate en die Nederduitse Gereformeerde Kerk oor gay verbintenisse en die toelating van gay persone as predikante. Die NG Kerk het die saak met koste verloor. Die besluit van die hof mag na my beskeie oordeel verreikende implikasies hê, ook vir ander kerkgemeenskappe as die NG Kerk.
Hofuitspraak oor NG Kerk en gay lidmate : 'n "verdere" opinie
Source: Die Kerkblad 121, pp 11 –11 (2019)
Ek sluit graag aan by die redakteur se artikel oor die implikasies van die hofuitspraak oor hierdie saak. Prof. Coetzee is inderdaad reg in sy standpunt dat hierdie uitspraak die outonomie van die kerk aantas. Dit is eintlik nog erger. Die tugreg van die kerk oor sy eie lidmate word met dié uitspraak ernstig in gedrang gebring.
Drieërlei dood doodgesterf ... lewensvolheid weer oopgebreek!
Source: Die Kerkblad 121, pp 12 –13 (2019)
Mense is geneig om liewer meer te wil hoor van die nuwe lewe wat in Christus vir ons aangebreek het as om elke jaar in Paastyd ook stil te staan by sy sterwe en begrafnis en die sogenaamde neerdaling na die hel. Ons wil liewer oor lewe dink en gedagtes aan die dood doodleef.
Jesus Christus verkondig die liggaamlike opstanding
Source: Die Kerkblad 121, pp 14 –15 (2019)
Glo jy in die opstanding van die liggaam? Jy antwoord vinnig: Natuurlik! Tydens elke erediens sê ons dit in die hart (Apostoliese Geloofsbelydenis). Daarby verklaar die Heidelbergse Kategismus: "Dat nie alleen my siel ná hierdie lewe dadelik tot Christus, sy Hoof, opgeneem sal word nie, maar ook hierdie selfde liggaam van my, deur die krag van Christus opgewek, weer met my siel verenig en aan die heerlike liggaam van Christus gelykvormig sal word" (HK So. 22:57).
Die liggaamlike opstanding uit die dood was nie net vir die Sadduseërs 'n groot geloofsprobleem nie (Matt. 22:23-33), dis steeds met talle gelowiges die geval. So veral wanneer ons let op ons belydenis – gekursiveerde gedeelte "… maar ook dat hierdie selfde liggaam van my …" Kan dit wees – dieselfde liggaam?
Die Skool in Burgersdorp - die geskiedenis van die TSP (3)
Source: Die Kerkblad 121, pp 16 –18 (2019)
Tydens die beginjare in Burgersdorp moes die Skool met vrywillige bydraes al die onkostes vir die opleiding van die teologiese studente dek. Eers in 1873 word 'n raming per 100 lidmate vasgestel. Tog moes die kuratore telkens persoonlik die oortrokke rekening by die bank waarborg. Die buitekamers by die pastorie het mettertyd te klein geword en die boekevoorraad het ook te groot geword vir die beskikbare ruimte. Die werkslading by die skool is ook nadelig beïnvloed deur 'n beroep wat Cachet in 1874 na Philipstown aangeneem het.
Burgersdorp - die Burgersdorp Kultuurhistoriese Museum
Source: Die Kerkblad 121, pp 19 –21 (2019)
Die gedagte aan 'n museum het begin met die eeufees van die dorp in 1946 toe die inwoners van Burgersdorp aangemoedig is om oudhede te versamel. Versamelings is begin wat op verskeie plekke geberg is. In 1965 besluit die kerkraad van die Gereformeerde Kerk en die munipaliteit gesamentlik om 'n museum op te rig. Deputate van die Kerkargief raak betrokke deur 'n subkommissie: prof. B Spoelstra, dr. GCP van der Vyfer en mnr. ID van der Walt (argitek) besoek Burgersdorp in 1968. Ná samesprekings met die kerkraad en munisipale raad, en hulle eie ondersoek, rapporteer die subkommissie, met 'n verslag deur prof. Spoelstra, hulle bevindings en aanbevelings.
Ferdinand Postma - 'n man van beginsel en 'n pionier van Christelike onderwys in Suid-Afrika
Die naam Ferdinand Postma is in die geskiedenis-annale sinoniem met die voormalige Potchefstroomse Universiteit vir Christelike Hoër Onderwys. Hy was die grondlegger en eerste rektor van die universiteit. Vir die meeste van ons wat vandag lewe en van die studente wat tans aan die Noordwes-Universiteit studeer, is Ferdinand Postma net 'n naam of net die naam van die biblioteek op die kampus van die Noordwes-Universiteit. In Potchefstroom is daar ook die Ferdinand Postma-hoërskool.
Dalende lidmaattal in GKSA
Ek reageer graag op 'n artikel in Beeld van 30 Januarie 2019 waarin ds. Cassie Aucamp aangehaal word oor die dalende lidmaattal in die GKSA.
Source: Die Kerkblad 121, pp 28 –29 (2019)
Hartlike gelukwense aan die volgende emeriti/emerituseggenotes/weduwees met hulle verjaardae in April